Dagga-onnie uitgevangArgieffoto ’n Onderwyser (45) van Witbank wat vandag vir die besit van dagga in hegtenis geneem is nadat ’n skoolseun namens hom van dié dwelm verkoop het, sal Vrydag in die landdroshof in Witbank verskyn. Volgens kol. Leonard Hlathi is ’n veertienjarige seun vroeg die maand met 18 daggazolle betrap. Die seun het toe erken dat hy die dwelms namens die onderwyser aan leerlinge verkoop. Intussen is daar beslag gelê op 138g dagga ter waarde van nagenoeg R1 100 wat in die onderwyser se slaapkamer gevind is.